gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7721, del 16-02-2016 (2016/901)

Informació pública de la sol·licitud d'autorització ambiental integrada per a una explotació porcina d'engreix a la Salzadella.
-------------------------------------------------------------------------------------------------------------------------------

### Dades del document

Número de DOGV
:   7721

Data del DOGV
:   16-02-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/901


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud d'autorització ambiental integrada per a una explotació porcina d'engreix a la Salzadella. [2016/901]  
De conformitat amb el que estableix l'article 28 de la Llei 2/2006, de 5 de maig, de Prevenció de la Contaminació i Qualitat Ambiental, i l'article 36 de la Llei 21/2013, de 9 de desembre, d'Avaluació Ambiental, se sotmet a informació pública l'expedient número 302/13 IPPC, seguit a instància de l'explotació Francisco Pablo Albalat Ripoll, amb NIF 68335752C, que té per objecte l'atorgament de l'autorització ambiental integrada per a una explotació porcina d'engreix, ubicada en les parcel·les 276 i 131 del polígon 4 del terme municipal de a Salzadella (Castelló).  
- Peticionari: Francisco Pablo Albalat Ripoll.  
- Emplaçament: parcel·les 276 i 131 del polígon 4 del terme municipal de la Salzadella (Castelló).  
- Projecte: Projecte de sol·licitud d'autorització ambiental integrada per a ampliació d'una granja porcina d'engreix, per a aconseguir una capacitat total de 2.600 porcs.  
El que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, puguen presentar les corporacions i els particulars interessats les al·legacions que estimen convenients.  
Durant aquest termini els interessats podran examinar els projectes presentats en la Direcció General del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer Castán Tobeñas, número 77, de València i en l'Ajuntament de la Salzadella, on estaran exposats en hores d'atenció al públic.  
  
  
València, 27 de gener de 2016.- La directora general del Canvi Climàtic i Qualitat Ambiental: María Diago Giraldós.
Diari Oficial de la Generalitat Valenciana


Sumari del DOGV 7911, del 07-11-2016 (2016/8754)

Extracte de la Resolució de 31 d'octubre de 2016, del rector, per la qual es convoquen les beques - pràctiques Fundació ONCE - CRUE - UPV, per a la realització de pràctiques remunerades en empreses d'estudiants amb discapacitat.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8754


Data del document
:   31-10-2016

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 31 d'octubre de 2016, del rector, per la qual es convoquen les beques - pràctiques Fundació ONCE - CRUE - UPV, per a la realització de pràctiques remunerades en empreses d'estudiants amb discapacitat. [2016/8754]  
BDNS (identif.): 321566.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans/index  
   
Primer. Beneficiaris  
Hi podran participar:  
Els estudiants amb discapacitat de la Universitat Politècnica de València, d'ara endavant UPV, que compleixin els requisits exigits en les bases.  
   
Segon. Finalitat  
L'objecte d'aquesta convocatòria és atorgar ajuts econòmics a estudiants amb discapacitat de la UPV per a la realització de pràctiques en empreses en entitats participants, per un període de 3 mesos de durada a jornada de 25 hores setmanals.  
   
Tercer. Bases reguladores  
Accessibles en:  
http://www.upv.es/contenidos/SIEPRACT/  
http://www.upv.es/entidades/CAD/index-es.html  
   
Quart. Import  
 La present convocatòria es finançarà amb càrrec a la partida pressupostària 775834612 422 40432 per un import màxim de 5.400 - (cinc mil quatre-cents euros) amb càrrec al pressupost del Vicerectorat de Responsabilitat Social, Cooperació i Esport (Acció Social) de la UPV.  
   
Cinquè. Termini de presentació de sol·licituds  
A partir del dia de la publicació d'aquest extracte en el Diari Oficial de la Generalitat Valenciana i finalitza el 31 de desembre de 2016.  
  
València, 31 de octubre de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7786, del 19-05-2016 (2016/3189)

Notificació de la sentència dictada en el judici verbal número 679/2015.
------------------------------------------------------------------------

### Dades del document

Número de DOGV
:   7786

Data del DOGV
:   19-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3189


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el judici verbal número 679/2015. [2016/3189]  
Judici verbal número 000679/2015-J  
En aquest procediment, seguit a instàncies de Trinitario Lledó Sánchez contra Heinz Theo Wachtmeister, s'ha dictat la sentència que, literalment, és com segueix:  
  
«Dispositiva  
Estime la demanda interposada per Trinitario Lledó Sánchez, representat per la procuradora dels tribunals Isabel Daviu Frasquet, assistit pel lletrat Ignacio Parreño Arenas, contra Heinz Theo Wachtmeister, declarat en rebel·lia, i condemne el demandat, Heinz Theo Wachtmeister, a pagar a l'actor la suma de 567,60 euros i, així mateix, a la prestació de fer que consisteix a llevar definitivament les heures que provoquen danys al mur mitger, tot això amb imposició de costes a la part demandada.  
Aquesta resolució és ferma i, en contra, no s'hi pot interposar recurs.  
Aquesta és la meua sentència, que pronuncie, mane i firme.»  
  
I atés que el demandat, Heinz Theo Wachtmeister, es troba en parador desconegut, expedisc aquest edicte a fi que li valga de notificació de forma deguda.  
  
Dénia, 26 d'abril de 2016.- La lletrada de l'Administració de Justícia: Cristina Mercedes Aranda Molina.
Diari Oficial de la Generalitat Valenciana


Sumari del DOGV 7871, del 12-09-2016 (2016/6952)

RESOLUCIÓ de 8 de setembre de 2016, del conseller d'Economia Sostenible, Sectors Productius, Comerç i Treball, per la qual nomena Marina Cerdà Aresté personal eventual.
------------------------------------------------------------------------------------------------------------------------------------------------------------------------

### Dades del document

Número de DOGV
:   7871

Data del DOGV
:   12-09-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/6952


Data del document
:   08-09-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 8 de setembre de 2016, del conseller d'Economia Sostenible, Sectors Productius, Comerç i Treball, per la qual nomena Marina Cerdà Aresté personal eventual. [2016/6952]  
De conformitat amb el que disposa l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOCV 6310, 14.07.2010), així com el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (correcció d'errades DOCV 7662, 20.11.2015), resolc:  
  
Nomenar Marina Cerdà Aresté assessora d'assumptes parlamentaris de membres del Consell, amb unes retribucions corresponents a la categoria C2, amb efectes de 8 de setembre de 2016.  
  
València, 8 de setembre de 2016.- El conseller d'Economia Sostenible, Sectors Productius, Comerç i Treball: Rafael Climent González.
Diari Oficial de la Generalitat Valenciana


Sumari del DOGV 7942, del 22-12-2016 (2016/9461)

Informació pública del programa d'actuació aïllada (alternativa tècnica i projecte d'urbanització) en el carrer Móstoles, 4.
----------------------------------------------------------------------------------------------------------------------------

### Dades del document

Número de DOGV
:   7942

Data del DOGV
:   22-12-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/9461


Data del document
:   23-11-2016

Organisme emissor
:   Ajuntament de Teulada

Tipus de document
:   Anunci

Descriptors 

:   * Teulada
    * administració local
    * pla d'urbanisme

Informació pública del programa d'actuació aïllada (alternativa tècnica i projecte d'urbanització) en el carrer Móstoles, 4. [2016/9461]  
Per Resolució de la Regidoria d'Obres i Urbanisme número 2962, de data 21 de novembre de 2016, s'ha acordat sotmetre a informació pública el programa d'actuació aïllada (alternativa tècnica i projecte d'urbanització) en el carrer Móstoles, 4, per termini de 45 dies mitjançant la inserció d'anuncis en el Diari Oficial de la Generalitat Valenciana i en un periòdic d'àmplia difusió en la localitat, comptat aquest des de l'endemà de la publicació de l'anunci en el DOGV. Durant aquest termini podrà examinar-se l'expedient en les dependències municipals en dies i hores hàbils i en la seua pàgina web www.teuladamoraira.org per totes les persones que es consideren afectades o interessades, i formular, si escau, les observacions o al·legacions que estimen pertinents.  
  
  
Teulada, 23 de novembre de 2016.- L'alcalde: Carlos Linares Bañón. La secretària accidental (R 2329, 28.09.2015): María Bisquert Crespo.
Diari Oficial de la Generalitat Valenciana


Sumari del DOGV 7826, del 12-07-2016 (2016/4919)

RESOLUCIÓ de 21 de juny de 2016, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 al 3 en el programa 222.10, Seguretat Pública: Policia de la Generalitat i Policia Local, de Presidència per import de 40.000 euros. Expedient número 05.003/16-050.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7826

Data del DOGV
:   12-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4919


Data del document
:   21-06-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 de juny de 2016, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 al 3 en el programa 222.10, Seguretat Pública: Policia de la Generalitat i Policia Local, de Presidència per import de 40.000 euros. Expedient número 05.003/16-050. [2016/4919]  
A fi de fer front a liquidacions d'interessos de demora derivades de sentències judicials, Presidència ha proposat incrementar el capítol 3, «Despeses Financeres», en el programa 222.10, Seguretat Pública: Policia de la Generalitat i Policia Local, per import de 40.000 euros, transferint disponibilitats existents en el capítol 2 d'aquest mateix programa.  
  
A aquest efecte, i en virtut del que disposen els articles 17 i 20 de la Llei 11/2015, de Pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza la minoració de crèdit en l'aplicació pressupostària 07.28.93.132.15.3 per import de 40.000 euros.  
  
Segon  
S'autoritza l'increment de crèdit en l'aplicació pressupostària 03.95.44.517.81.3 per import de 40.000 euros.  
  
València, 21 de juny de 2016.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 7890, del 07-10-2016 (2016/7546)

Informació pública de l'estudi de detall per a la parcel·la situada en el sòl urbà Borumbot número 3E.
------------------------------------------------------------------------------------------------------

### Dades del document

Número de DOGV
:   7890

Data del DOGV
:   07-10-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/7546


Data del document
:   28-09-2016

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * administració local
    * pla d'urbanisme

Informació pública de l'estudi de detall per a la parcel·la situada en el sòl urbà Borumbot número 3E. [2016/7546]  
Vista la proposta d'estudi de detall, annex estudi d'integració paisatgística i document inicial estratègic, formulat per Jacques Henri Marc Piquet, presentat amb data 6 de setembre de 2016 i redactat per l'arquitecte David Montes López per a la parcel·la situada en el sòl urbà Borumbot número 3E.  
Vist l'informe emés pel Ministeri d'Agricultura, Alimentació i Medi Ambient, Direcció General de Sostenibilitat de la Costa i del Mar, per mitjà del present edicte se sotmeten els mencionats documents a informació pública durant un període de 20 dies, d'acord amb el que disposa l'article 51.1 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, d'acord amb la nova redacció donada per la Llei 10/2015. El que es fa públic per mitjà d'anunci que es publicarà en el Diari Oficial de la Comunitat Valenciana i en un diari escrit de gran difusió i en la pàgina web de l'Ajuntament de Calp.  
Els esmentats documents estaran a disposició dels interessats en el Departament d'Urbanisme de l'Ajuntament de Calp, siti en la segona planta, en horari de 08.30 a 14.00 hores, de dilluns a divendres.  
  
Calp, 28 de setembre de 2016.- L'alcalde, p. d. (D Alcaldia 2485/2015, 11.09.2015; BOPV 216, 10.11.2015), la regidora delegada de Protecció del Territori: Ana María Sala Fernández.
Diari Oficial de la Generalitat Valenciana


Sumari del DOGV 7763, del 19-04-2016 (2016/2354)

RESOLUCIÓ de 7 d'abril de 2016, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 4 en el programa 453.40, Arts Plàstiques i Escèniques, de la Conselleria d'Educació, Investigació, Cultura i Esport, per import de 60.000 euros. Expedient número 09.007/16-023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7763

Data del DOGV
:   19-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2354


Data del document
:   07-04-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 7 d'abril de 2016, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 4 en el programa 453.40, Arts Plàstiques i Escèniques, de la Conselleria d'Educació, Investigació, Cultura i Esport, per import de 60.000 euros. Expedient número 09.007/16-023. [2016/2354]  
La Conselleria d'Educació, Investigació, Cultura i Esport planteja la necessitat d'incrementar la dotació, en l'annex de transferències i subvencions corrents del programa 453.40, Arts Plàstiques i Escèniques, de la línia de concurrència competitiva S6418, «Promoció de les arts i de la cultura», mitjançant transferència de disponibilitat de crèdit del capítol 2 del mateix programa, atesa l'amplitud de la convocatòria, tant en les activitats subvencionades com dels possibles beneficiaris.  
  
A aquest efecte, i en virtut del que disposen els articles 17 i 20 de la Llei 11/2015, de Pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 91.54.94.250.30.0 per import de 60.000 euros.  
  
Segon  
S'autoritza un augment de crèdit en l'aplicació 81.30.76.154.84.9, per import de 60.000 euros, destinats a incrementar en l'annex de transferències i subvencions corrents del programa 453.40, Arts Plàstiques i Escèniques, la dotació de la línia de concurrència competitiva S6418, d'acord amb el següent detall:  
  
Codi Denominació Dotació inicial Modificació Dotació modificada  
S6418 Promoció de les Arts i de la Cultura 202.263 27.927 947.000  
  
  
  
València, 7 d'abril de 2016.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 7770, del 28-04-2016 (2016/2260)

Notificació de la sentència dictada en el procediment ordinari número 907/2014.
-------------------------------------------------------------------------------

### Dades del document

Número de DOGV
:   7770

Data del DOGV
:   28-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2260


Organisme emissor
:   Jutjat de Primera Instància Número 3 de Vila-real

Tipus de document
:   Edicte

Notificació de la sentència dictada en el procediment ordinari número 907/2014. [2016/2260]  
Procediment: procediment ordinari número 907/2014.  
De: Acrismatic, SL.  
Procurador: Rafael Breva Sanchis.  
Contra: Juan José Alonso Murillo.  
Procurador/a: -  
Joaquín Ricardo Ventura Monfort, secretari del Jutjat de Primera Instància número 3 de Vila-real en funcions de substitució, faig saber que en aquest jutjat s'ha disposat la publicació d'aquest acte de notificació a Juan José Alonso Murillo del procediment següent:  
  
  
«Procediment: ordinari número 907/2014.  
Acte processal que es publica: Sentència número 35/2016, de data 17 de març de 2016.  
Mode i termini d'impugnació: apel·lació, termini de 20 dies.»  
  
El text íntegre de la resolució que es publica podrà ser consultat i obtindre'n una còpia a la secretaria d'aquest jutjat, en hores d'audiència.  
  
Expedisc aquest edicte a fi que li valga de notificació de forma deguda.  
  
Vila-real, 21 de març de 2016.- El lletrat de l'Administració de Justícia: Joaquín Ricardo Ventura Monfort.
Diari Oficial de la Generalitat Valenciana


Sumari del DOGV 7790, del 25-05-2016 (2016/3316)

Notificació de la sentència dictada en el judici verbal número 2000/2015.
-------------------------------------------------------------------------

### Dades del document

Número de DOGV
:   7790

Data del DOGV
:   25-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3316


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 2000/2015. [2016/3316]  
Judici verbal número 002000/2015  
De: José Ramón Alegre Campos.  
Procurador: Álvaro Cutillas Gil.  
Contra: Rubén Portillo Claros.  
En aquest procediment de judici verbal número 2000/2015, seguit a instàncies de José Ramón Alegre Campos contra Rubén Portillo Claros, s'ha dictat la sentència que, literalment, és com segueix:  
  
«Sentència número 216/2016  
València, 11 d'abril de 2016  
M.ª Cristina López d'Haro Martín, magistrada jutgessa del Jutjat de Primera Instància número 21 de València i partit, he vist les actuacions de judici verbal civil número 2000/2015, seguides a instàncies de la mercantil José Ramón Alegre Campos, representat pel procurador el senyor Cutillas Gil i assistit pel lletrat el senyor Elum Macías, contra Rubén Portillo Claros, en situació de rebel·lia processal, sobre la reclamació d'una quantitat, i dicte la resolució següent:  
Dispositiva  
Estime íntegrament la demanda formulada pel procurador el senyor Cutillas Gil, en nom i representació de José Ramón Alegre Campos, contra Rubén Portillo Claros, i condemne el demandat a pagar a la part actora, i pels conceptes expressats en la demanda, la quantitat de vuit-cents noranta-set euros amb trenta-dos cèntims (897,32 ?), més l'interés legal comptant com a terme inicial per al començament del còmput d'interessos el dia 12 de novembre de 2015 (presentació de la demanda) fins a fer-ne el pagament complet. I tot això amb la condemna a costes a la part demandada.  
Notifiqueu aquesta resolució a les parts de la forma legalment assenyalada i feu-los saber que, en contra, no s'hi pot interposar cap recurs d'apel·lació.  
Porteu-ne l'original al llibre de sentències i expediu-ne un testimoniatge per a incorporar-lo a les actuacions.  
Aquesta és la meua sentència, que pronuncie, mane i firme, M.ª Cristina López de Haro Martín, magistrada jutgessa del Jutjat de Primera Instància número 21 de València.  
Publicació. L'anterior sentència ha sigut llegida i publicada per la magistrada jutgessa que la va dictar, mentre celebrava audiència pública el dia del pronunciament, de la qual cosa jo, el lletrat de l'Administració de Justícia, done fe.»  
  
I atés que el demandat, Rubén Portillo Claros, es troba en situació de rebel·lia processal i en parador desconegut, expedisc aquest edicte a fi que li valga de notificació de forma deguda.  
  
València, 11 d'abril de 2016.- La lletrada de l'Administració de Justícia: Míriam Muñoz Peiró.